Vytjie Mentor na ACDPVytjie Mentor. Foto: ANA Vytjie Mentor, voormalige ANC-LP, het by die African Christian Democratic Party (ACDP) aangesluit. Die party het in ŉ verklaring gesê dat hy Donderdag by die parlement ŉ mediakonferensie sal hou waar Mentor amptelik by die party verwelkom sal word. Leiers van die ACDP en Mentor kon nie onmiddellik vir enige verdere kommentaar bereik word nie. Mentor is ŉ voormalige voorsitter van die parlementêre portefeuljekomitee oor openbare ondernemings. Sy het in Maart 2016 op sosiale media onthul dat die Gupta-gesin glo vir haar ŉ pos as minister aangebied het. Sy is na die Gupta-familie se herehuis in Saxonwold in Johannesburg ontbied in die tyd toe Barbara Hogan as minister gepos is. Volgens Mentor was oupres. Jacob Zuma in een van die vertrekke in die huis toe dit gebeur het. Mentor se besluit om by die ACDP aan te sluit kom kort voor die verkiesing in Mei.